18 års erfaring med byrådspolitik ser ud til at fortsætte. Palle Jensen er nemlig valgt til spidskandidat for Socialdemokraterne i Vesthimmerlands Kommune forud for valget i 2013. - I Palle Jensen har vi et særdeles kompetent bud på borgmesterposten. Han har 18 års erfaring som byrådsmedlem - først i Farsø og herefter i den sammenlagte Vesthimmerlands Kommune. Der er ikke mange områder inden for det kommunalpolitiske, Palle Jensen ikke har kendskab til, siger formanden for Socialdemokraternes Fællesledelse i Vesthimmerlands Kommune, A. Aage Mortensen. 49-årige Palle Jensen vandt urafstemningen over Asger Andersen, hvor 63,4 procent af medlemmerne stemte. Først i starten af 2013 bliver det besluttet, hvem der ellers stiller op til byrådet og regionsrådet.
Vesthimmerlands Kommunes viceborgmester Palle Jensen bliver Socialdemokraternes spidskandidat til næste kommunevalg.